Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22) te sukladno uvjetima projekta Znanje svima u okviru Poziva na dostavu projektnih prijedloga ”Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI (Europski socijalni fond - Operativni program „Učinkoviti ljudski potencijali” 2021.- 2027.), **Osnovna škola Antuna Augustinčića** objavljuje

**NATJEČAJ**

za zapošljavanje osobe za obavljanje poslova pomoćnika u nastavi

**CILJ PROJEKTA**

Projektom je predviđen odabir, edukacija i zapošljavanje osoba na poslovima pomoćnika u nastavi za učenike s teškoćama u razvoju radi postizanja boljih obrazovnih postignuća, uspješnije socijalizacije i emocionalnog funkcioniranja učenika.

**POMOĆNICI U NASTAVI**

Broj traženih osoba:

* **Pomoćnik u nastavi na određeno nepuno radno vrijeme:**
* **25 sati tjedno - 8 izvršitelja/ica**
* **35 sati tjedno – 8 izvršitelja/ica**

Mjesto rada: Zaprešić, Vladimira Nazora 2a

Vrsta ugovora: ugovor o radu na određeno vrijeme za nastavnu godinu 2023./2024.

Prijevoz: u potpunosti

**OPĆI UVJETI**

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima
* na natječaj se mogu ravnopravno javiti kandidati oba spola.

**POSEBNI UVJETI**

- minimalno četverogodišnje srednjoškolsko obrazovanje

- protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi

- završena edukacija za pomoćnika u nastavi za rad s učenicima s teškoćama (najmanje 20 sati)

**OPIS POSLOVA**

Osnovna zadaća pomoćnika u nastavi je pružanje osobne stručne potpore  učenicima s teškoćama u razvoju u osnovnim školama Grada Zaprešića, kako bi učenici s teškoćama u razvoju ravnopravno sudjelovali u svim nastavnim i izvannastavnim aktivnostima. Pružanje pomoći u socijalizaciji i savladavanju socijalno-psiholoških prepreka, senzoričkih i arhitektonskih barijera, te pomoć učenicima s komunikacijskim teškoćama

**DODATNA ZNANJA I VJEŠTINE**

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

**POŽELJNO**

Osnovna razina znanja stranog jezika (engleski jezik, njemački jezik); iskustvo u neposrednom radu s djecom s teškoćama u razvoju; iskustvo u volontiranju.

**PRIJAVA NA NATJEČAJ**

**Uz vlastoručnu potpisanu prijavu na natječaj kandidati trebaju priložiti**:

* **životopis (vlastoručno potpisan, s navedenim podacima o volontiranju - naziv institucije / udruge / tvrtke gdje je ostvareno volontiranje, iskustvu u radu s djecom i znanju stranog jezika)**
* **dokaz o državljanstvu (preslika važeće osobne iskaznice ili preslika domovnice)**
* **dokaz o odgovarajućem stupnju obrazovanja (preslika svjedodžbe/diplome ili potvrda o stečenoj stručnoj spremi)**
* **dokaz o evidentiranom radnom stažu (potvrda ili elektronički zapis HZMO, ne starije od mjesec dana od dana objave natječaja)**
* **dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi (ne starije od mjesec dana od dana objave natječaja)**
* **potvrda o završenoj edukaciji za pomoćnika u nastavi za rad s učenicima s teškoćama - najmanje 20 sati** *(osoba koja nema završenu edukaciju biti će upućena na edukaciju u trajanju od minimalno 20 sati )*

**U prijavi obavezno navesti adresu stanovanja, kontakt broj mobitela i elektronsku poštu (e-mail).**

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Sukladno članku 13. stavku 3. Zakona o ravnopravnosti spolova (Narodne novine br. 82/02 i 69/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.

Za kandidate prijavljene na natječaj koji ispunjavaju formalne uvjete natječaja provest će se prethodna provjera sposobnosti putem intervjua.

Povjerenstvo koje provodi procjenu i vrednovanje kandidata prijavljenih na natječaj imenuje ravnateljica Osnovne škole Antuna Augustinčića. Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune te kandidate s te liste upućuje na razgovor (intervju) s Povjerenstvom.

Kandidati su obvezni pristupiti provjeri kompetencija putem razgovora (intervjua). Ako kandidat ne pristupi razgovoru, smatra se da je povukao prijavu na natječaj.

Mjesto i vrijeme održavanja razgovora, te trajanje razgovora objavit će se na mrežnoj stranici Osnovne škole Antuna Augustinčića, <http://www.os-aaugustincica-zapresic.skole.hr/> u rubrici „Natječaji za zapošljavanje“.

S kandidatom/kinjom za pomoćnika u nastavi, obrazovna ustanova – osnovna škola sklopit će pisani ugovor o radu u kojem će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

**Rok prijave je osam (8) dana od dana objave natječaja .**

**Prijave na natječaj s dokazima o ispunjavanju uvjeta dostavljaju se neposredno ili poštom na adresu škole: Osnovna škola Antuna Augustinčića, Vladimira Nazora 2a, 10 290 Zaprešić s naznakom "NE OTVARAJ – NATJEČAJ ZA POMOĆNIKA U NASTAVI".**

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Nepravodobne i nepotpune prijave neće biti razmatrane.

Za sve informacije možete se obratiti na brojeve  01/3310-161.

O rezultatima natječaja kandidati će biti obaviješteni u zakonskom roku putem mrežne stranice škole.

KLASA:112-02/23-01/15

URBROJ:238-33-28-23-01 Ravnateljica:

Zaprešić, 23.08.2023. g. Danijela Adžijević, u.z. Iva Letica